Ayirboshlash shoxobchasi toʻgʻrisidagi nizomga oʻzgartirish va qoʻshimchalar kiritish haqida
(resolution, 2013-03-25)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda) va “Valyutani tartibga solish toʻgʻrisida”gi (Oʻzbekiston Respublikasi Oliy Majlisining Axborotnomasi, 2004-y., 1-2-son, 6-modda) qonunlari hamda Vazirlar Mahkamasining 2000-yil 30-iyundagi 250-son “Valyuta bozorini yanada erkinlashtirish va valyuta almashtirish operatsiyalarini kengaytirishga doir chora-tadbirlar toʻgʻrisida”gi (Oʻzbekiston Respublikasi Hukumatining qarorlari toʻplami, 2000-y., 6-son, 34-modda) qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2010-yil 11-dekabrdagi 40/2-sonli qarori (roʻyxat raqami 2183, 2011-yil 17-yanvar) (Oʻzbekiston Respublikasi qonun hujjatlari toʻplami, 2011-y., 3-son, 28-modda) bilan tasdiqlangan Ayirboshlash shoxobchasi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 12-banddagi “banklarning rahbarlari” degan soʻzlar “banklar” degan soʻz bilan almashtirilsin. 2. 16-bandning birinchi xatboshisi, 17-band, 35-bandning uchinchi xatboshisi, 93-bandning ikkinchi xatboshisi, 98-bandning beshinchi xatboshisi va 100-banddagi “boʻlimi”, “boʻlimiga” va “boʻlimlarida” degan soʻzlar tegishincha “bobi” “bobiga” “boblarida” degan soʻzlar bilan almashtirilsin. 3. 26-bandning ikkinchi xatboshisidagi “kamida 3 m2” degan soʻzlar “kamida 6 m2” degan soʻzlar bilan almashtirilsin. 4. 27-band quyidagi tahrirda bayon etilsin: “27. Mazkur Nizomning 6-bandida nazarda tutilgan operatsiyalar kompyuter vositasida amalga oshiriladi, kompyuter yoki kompyuter dasturi nosoz boʻlgan hollarda xarid operatsiyalarining qoʻlda bajarilishiga yoʻl qoʻyiladi. Agar ayirboshlash shoxobchalari tomonidan naqd chet el valyutasini sotib olish operatsiyasi eng kam ish haqi 1000 baravari miqdoriga teng boʻlgan yoki undan oshgan hollarda xarid operatsiyalari faqat kompyuter vositasida amalga oshirilishi shart. Ayirboshlash shoxobchalaridagi kompyuterlarda oʻrnatilgan dasturlar Oʻzbekiston Respublikasi Markaziy banki tomonidan belgilangan talablarga muvofiq boʻlishi shart.”. 5. 28-bandning ikkinchi va 64-bandning uchinchi xatboshilari hamda 72-bandning ikkinchi jumlasi chiqarib tashlansin. 6. 39-band quyidagi tahrirda bayon etilsin: “39. Quyidagilar qatʼiy hisobda turuvchi blanklar hisoblanadi: 09002-son maʼlumotnoma (mazkur Nizomga 5-ilova); 09004-son kvitansiya (mazkur Nizomga 7-ilova); 09005-son kvitansiya (mazkur Nizomga 8-ilova); 09006-son ruxsatnoma (mazkur Nizomga 9-ilova); 09006-1-son ruxsatnoma (mazkur Nizomga 23-ilova); 09007-son maʼlumotnoma (mazkur Nizomga 10-ilova); 09007-1-son maʼlumotnoma (mazkur Nizomga 24-ilova); 09012-son kvitansiya (mazkur Nizomga 22-ilova); 09015-son kvitansiya (mazkur Nizomga 17-ilova).”. 7. 50-bandning ikkinchi xatboshisidagi “bankning hisob-operatsiya xodimi” degan soʻzlar “bank buxgalteriyasining masʼul xodimi” degan soʻzlar bilan almashtirilsin. 8. 57-band quyidagi tahrirda bayon etilsin: “57. Naqd chet el valyutasi, xalqaro bank kartasidagi chet el valyutasi va chet el valyutasidagi yoʻl cheklarini naqd milliy valyutaga ayirboshlash amaliyotlari 09003-sonli reyestrga (mazkur Nizomga 6-ilova) rasmiylashtiriladi.”. 9. 66-bandning ikkinchi xatboshisidagi “09016-son roʻyxatda” va “09016-son roʻyxatga” degan soʻzlar tegishincha “09016-sonli reyestrda” va “09016-sonli reyestrga” degan soʻzlar bilan almashtirilsin; 10. X bobning nomi quyidagi tahrirda bayon etilsin: “X. Rezidentlarga naqd chet el valyutasini sotish, shu jumladan xalqaro bank kartasiga oʻtkazib berish va yoʻl cheklarini sotishga doir operatsiyalarni bajarish va rasmiylashtirish”. 11. 71-banddagi “09017-son reyestrda (mazkur Nizomga 19-ilova)” degan soʻzlar “09008-sonli reyestrda (mazkur Nizomga 11-ilova)” degan soʻzlar bilan almashtirilsin. 12. 73-bandning birinchi xatboshisi quyidagi tahrirda bayon etilsin: “Ayirboshlash shoxobchasida xalqaro bank kartasiga chet el valyutasini oʻtkazib berish orqali sotilgan chet el valyutasi vakolatli bank tomonidan emissiyalangan xalqaro bank kartalariga rezident jismoniy shaxslarning arizasi asosida oʻtkazib beriladi.”. 13. 74-banddagi “09008-son daftarida” va 76-bandning ikkinchi xatboshisidagi “09008-sonli daftarga” degan soʻzlar tegishincha “09008-sonli reyestrda” va “09008-sonli reyestrga” degan soʻzlar bilan almashtirilsin. 14. 77-band quyidagi tahrirda bayon etilsin: “77. Rezidentlar tomonidan mazkur Nizomning 25-ilovasiga muvofiq shaklda berilgan arizaga asosan chet el valyutasi xalqaro bank kartasiga oʻtkazib berish orqali sotilganda mazkur Nizomning 24-ilovasiga muvofiq shaklda ikki nusxada 09007-1-sonli maʼlumotnoma toʻldiriladi. 09007-1-sonli maʼlumotnoma nusxa koʻchirish qogʻozi qoʻyilgan yoki lazer printyerdan foydalangan holda toʻldiriladi. Ushbu maʼlumotnoma nusxalari ayirboshlash shoxobchasi kassiri va nazoratchisi hamda mijoz tomonidan imzolanadi. Mazkur amaliyot boʻyicha mijozga ayirboshlash shoxobchasi tomonidan chet el valyutasi sotilganligini tasdiqlovchi maʼlumotnomaning bir nusxasi beriladi. Maʼlumotnomaning ikkinchi nusxasi 09008-sonli reyestrga ilova qilinadi hamda hisobot tuzishda asos hisoblanadi va kunlik hujjatlarga tikib qoʻyiladi.”. 15. 96-bandning uchinchi xatboshisidagi “09017-son roʻyxatda” va “09017-son roʻyxat” degan soʻzlar tegishincha “mazkur Nizomning 19-ilovasiga muvofiq shakldagi 09017-sonli reyestrga” va “09017-sonli reyestr” degan soʻzlar bilan almashtirilsin; 16. 99-bandda: birinchi xatboshidagi “09013-son roʻyxatda” va “09013-son roʻyxat” degan soʻzlar tegishincha “09013-sonli reyestrga” va “09013-sonli reyestr” degan soʻzlar bilan almashtirilsin; uchinchi xatboshidagi “108-bandida koʻrsatilgan” degan soʻzlar “109-bandida nazarda tutilgan” degan soʻzlar bilan almashtirilsin. 17. 101-banddagi “almashtirish, maydalash va konversiya operatsiyalari” degan soʻzlar “almashtirish operatsiyasi” degan soʻzlar bilan almashtirilsin. 18. 104-banddagi “09013-son roʻyxatda” degan soʻzlar “09013-sonli reyestrga” degan soʻzlar bilan almashtirilsin. 19. 107-banddagi “09019-son “konversiya qilingan naqd chet el valyutasini roʻyxatga olish daftari”da” degan soʻzlar “09019-sonli “Konversiya qilingan (almashtirilgan) naqd chet el valyutasini hisobga olish reyestri”ga” degan soʻzlar bilan almashtirilsin. 20. 112-bandning uchinchi xatboshisidagi “daftarlar, roʻyxatlar” degan soʻzlar “maʼlumotnomalar, kvitansiyalar, reyestrlar” degan soʻzlar bilan almashtirilsin. 21. 113-banddagi “Roʻyxatlar, daftarlar” degan soʻzlar “Reyestrlarga” degan soʻz bilan almashtirilsin. 22. 115-banddagi “toʻgʻrisida hisobotlar sotib olingan chet el valyutasi roʻyxatlarini, sotilgan chet el valyutasi hisobini yuritish daftari” degan soʻzlar “toʻgʻrisidagi hisobotlar, reyestrlarni” degan soʻzlar bilan almashtirilsin. 23. 123-bandning ikkinchi xatboshisidagi “operatsion xodimga” degan soʻzlar “bank buxgalteriyasining masʼul xodimiga” degan soʻzlar bilan almashtirilsin. 24. 124-banddagi “Vakolatli banklarning operatsion xodimlari” degan soʻzlar “Vakolatli banklar buxgalteriyasining masʼul xodimlari” degan soʻzlar bilan almashtirilsin. 25. 125-band quyidagi tahrirda bayon etilsin: “125. Ayirboshlash shoxobchasi kassiri xalqaro bank kartasiga chet el valyutasini oʻtkazib berish uchun plastik kartochkalar boʻlimiga mijozning arizasini uning shaxsini tasdiqlovchi hujjati nusxasi bilan birgalikda topshiradi. Plastik kartochkalar boʻlimi xalqaro bank kartasiga chet el valyutasini oʻtkazib berish uchun mijozdan qabul qilingan arizani oʻrganish muddati ariza topshirilgan kundan boshlab 5 bank kunidan kechiktirmagan holda koʻrib chiqilishi lozim. Barcha koʻrsatilgan hujjatlar va tuzilgan orderlar bosh buxgalter va tegishli boʻlim boshligʻi tomonidan tekshiriladi va kunlik hujjatlarga joylashtiriladi.”. 26. 127-bandda: toʻrtinchi xatboshidagi “roʻyxatlar va daftarlarga yozib qoʻyadi” degan soʻzlar “reyestrlarga qayd etadi” degan soʻzlar bilan almashtirilsin; beshinchi xatboshi quyidagi tahrirda bayon etilsin: “maʼlumotnoma, kvitansiya va ruxsatnomalarni tuzadi va imzolaydi;”; oʻn birinchi xatboshining ikkinchi jumlasi quyidagi tahrirda bayon etilsin: “Uning bir nusxasi bankka yuboriladi va ikkinchi nusxasi ayirboshlash shoxobchasining kunlik hujjatlariga tikib qoʻyiladi.”. 27. 128-bandning oltinchi xatboshisi quyidagi tahrirda bayon etilsin: “reyestrlar va tegishli maʼlumotnomalarni imzolaydi;”. 28. 130-bandda: beshinchi xatboshi quyidagi tahrirda bayon etilsin: “milliy valyutani qabul qilmasdan, naqd chet el valyutasini sotish va chet el valyutasini xalqaro bank kartasiga oʻtkazib berish hamda xarid operatsiyasida chet el valyutasini qabul qilmasdan, milliy valyutani berish;”; quyidagi mazmundagi xatboshi bilan toʻldirilsin: “xalqaro bank kartasiga chet el valyutasini oʻtkazib berish amaliyoti boʻyicha mijozning arizasini asossiz ravishda oʻz vaqtida koʻrib chiqmaslik.”. 29. 133-bandning toʻrtinchi xatboshisidagi “reyestrlarni, jurnallarni, hisobotlarni” degan soʻzlar “reyestr va hisobotlarni” degan soʻzlar bilan almashtirilsin. 30. 136-bandning ikkinchi xatboshisidagi “hamkorlik qilishlari shart” degan soʻzlar “hamkorlikni amalga oshiradilar” degan soʻzlar bilan almashtirilsin. 31. 4, 6, 12 va 21-ilovalar mazkur oʻzgartirish va qoʻshimchalarning 1— 4-ilovalariga muvofiq tahrirda bayon etilsin. 32. Mazkur Nizom ushbu oʻzgartirish va qoʻshimchalarning 5, 6 va 7-ilovalariga muvofiq tahrirdagi 23, 24 va 25-ilovalar bilan toʻldirilsin. 33. 7-ilovaning nomi quyidagi tahrirda bayon etilsin: “_____ _________-sonli KVITANSIYA Naqd chet el valyutasini va yoʼl cheklarini inkassoga qabul qilish boʼyicha”. 34. 11-ilovaning nomidagi “daftari” degan soʻz “reyestri” degan soʻz bilan almashtirilsin.